El Ple de la corporació municipal concedix la Medalla d'Or de la ciutat a les Germanes del Convent Serves de Maria de Sagunt
07 d’octubre 2024

![](/media/votbzn0p/img_1116_c.jpg?width=850&height=566.6666666666666)

El Ple Ordinari de l'Ajuntament de Sagunt corresponent al mes d'octubre ha acordat amb els vots a favor del PSOE, PP, Vox i Compromís per Sagunt, l'abstenció d'IP i el vot en contra d'EU-Unides Podem, concedir la Medalla d'Or de la ciutat a les Germanes del Convent Serves de Maria de Sagunt per "per l'arrelament i les activitats desenvolupades a la nostra ciutat en els seus 500 anys d'història". El guardó se'ls entregarà en l'acte institucional del 9 d'Octubre, dia de la Comunitat Valenciana.

Les Germanes del Convent Serves de Maria de Sagunt, o Convent de Santa Anna, presten servicis extraordinaris en la comunitat, especialment en l'àmbit de la salut i l'atenció a malalts i persones d'avançada edat, per la qual cosa la seua dedicació i entrega han tingut un impacte positiu en la vida de moltes persones de la ciutat. D'altra banda, la seua tasca no sols es limita a l'atenció sanitària, també realitzen activitats educatives i socials que contribuïxen al benestar general de la comunitat.

Així mateix, el convent té una llarga història de servici a Sagunt. Enguany es compleix els 400 aniversari de l’entrega i custòdia de la Verge del Bon Succés a les germanes, la qual cosa és una manera de preservar la història i tradició de la ciutat.

Finalment, tal com reflectix la part expositiva de l'acord plenari, les Germanes del Convent Serves de Maria exemplifiquen valors com la solidaritat, la compassió i el servici desinteressat, que són fonamentals per a la cohesió social i el desenvolupament comunitari.

Esta distinció honorífica l'ha concedida la Corporació Municipal d'acord amb el que s'establix en el Reglament d'Honors i Distincions aprovat pel Ple de l'Ajuntament de Sagunt, en la seua sessió del dia 28 de febrer de 2017 i publicat en el Butlletí Oficial de la Província de València el 12 de juny de 2017, a fi d'acomodar-ho a la realitat actual i activar el reconeixement d'especials mèrits de qualsevol índole o servicis extraordinaris amb distincions de caràcter estrictament honorífic.

Este acord va nàixer de la iniciativa popular encapçalada per Vicenta Concepción Dolz Fos i José Vicente Gimeno Graullera, veïns de Sagunt, i moltes altres persones i associacions cíviques saguntines.

*   [](http://www.facebook.com/sharer.php?u=https://aytosagunto.es/va/actualitat/el-ple-de-la-corporacio-municipal-concedix-la-medalla-d-or-de-la-ciutat-a-les-germanes-del-convent-serves-de-maria-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-ple-de-la-corporacio-municipal-concedix-la-medalla-d-or-de-la-ciutat-a-les-germanes-del-convent-serves-de-maria-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-de-la-corporacio-municipal-concedix-la-medalla-d-or-de-la-ciutat-a-les-germanes-del-convent-serves-de-maria-de-sagunt/ "Linked In")
*   [](mailto:?body=https://aytosagunto.es/va/actualitat/el-ple-de-la-corporacio-municipal-concedix-la-medalla-d-or-de-la-ciutat-a-les-germanes-del-convent-serves-de-maria-de-sagunt/)